**Писана припрема за час**

**Наставни предмет:** Православна вјеронаука

**Школа:** Ју Медицинска школа Приједор

**Разред:** II

**Занимање:** Сва занимања других разреда

**Наставна тема:** Бог – Пресвета Тројица

**Наставна јединица:** Бог Син

**Тип часа:** Обрада

**Облик рада:** Фронтални и дијалошки

**Наставна средства:** Текстуална

**Метод рада:** Усмено излагање

**Помоћна техничка средства:** школска табла, иконе, слике.

**Литратура:** Уџбеник, Св. Писмо.

**Циљ часа:** Да ученик дефинише и разумије учење Цркве о Богу Сину, Другој Личности Пресвете Тројице.

**Задаци часа:**

1. **Образовни:** Објаснити ученицима учење Цркве о Пресветој Тројици а особито о другој личности, Сину Божијем. Ученици треба да стекну знање о Богу Сину и да разликују његово постојање у вјечности и оваплоћење у времену. Такође, да схвате битност Христовог доласка у свијет као и Страдања и Васкрсења.
2. **Васпитни:** Указати на љубав Божију као примјер савршене љубави. Развијање емпатије према особама које у животу пате и страдају. Подсјећање на битност личне одговорности и пожртвованости.
3. **Функционални:** Формирати код ученика способност да разликује божанску и људску природу. Развијати свијест о значају личног труда и напредовања на духовном плану.

**Исходи часа:** Ученици су стекли знање о Богу Сину као једном од Свете Тројице који је постао човјек. Ученици су разумјели разлику између Божанске и људске пророде, као и појмова личност и природа. Уочили су значај Христове жртве и Васкрсења за наше спасење. Схватају да је послије Вазнесења људска природа освећена и узвишена до Престола Божијег.

**План часа – ток наставног рада (актовности наставника и ученика на часу)**

**Уводни дио часа:** 5-10 мин.

Поновити претходну лекцију кроз питања из уџбеника.

**Главни дио часа:** 30 мин.

Подсјетити ученике на чињеницу да је Бог један по својој природи, али Тројица у личностима. Навести примјер Сунца које има различите видове пројаве али је по природи једно. Указати на једнакост између Бога Оца, Сина и Духа Светога. Појаснити разлоге Христовог доласка у свијет. Направити паралелу између чињенице да је Христос „Син Човјечији и Син Божији са закључком о Њему као Богочовјеку. Навести три основна схватања Христових савременика о томе ко је Он (учитељ, друштвени реформатор и пророк). Размијенити са ученицима размишљања о томе када се данас у свијету схвата да ли је постојао и ко је био Исус из Назарета. Питање за ученике: *Шта је лакше, признати да је Христос био човјек или Бог?*

Упознати ученике са чињеницом да Христа препознајемо као Бога у смирењу Голготске жртве и слави његовог Васкрсења. *Има ли за нас значај Христово Васкрсење, какав?* Допунити ученичке ставове о значају Христовог Васкрсења за наш живот.

Истаћи чињеницу да је послије Вазнесења Христовог људска природа ушла у вјечност и остварила циљ свога постојања. Питање: *Како то на нас утиче?*

На примјерима иконографије показати како се све слика Бог Син. Објаснити непознате појмове: Оваплоћење, Божанска природа, дијалектика, идиом.

**Завршни дио часа:** 5-10 мин.

Поновити кроз питања пређену лекцију и дати додатна објашњења. Назначити којом ћемо се темом бавити сљедећи час.

**Часу присуствовали:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Наставник:** Дарко Билић